**โครงการโรงเรียนผู้สูงอายุตำบลแม่เงิน ประจำปีงบประมาณ พ.ศ. 2564**

**เทศบาลตำบลแม่เงิน อำเภอเชียงแสน จังหวัดเชียงราย**

**สอดคล้องกับยุทธศาสตร์ ที่ 5 การบริหารกิจการบ้านเมืองที่ดีและการสร้างความเข้มแข็งของชุมชน**

**ผู้บริหารโครงการ** นายดำรงค์ จันแปงเงิน นายกเทศมนตรีตำบลแม่เงิน

นายประจิต ดวงภู รองนายกเทศมนตรี

นายสนิท ชัยบุญ รองนายกเทศมนตรี

นายปรัชญา แสงระชัฏ ปลัดเทศบาล

**เจ้าหน้าที่โครงการ** สิบเอกศุภกฤต ฟูแสง นักวิชาการศึกษาชำนาญการ

นายวินัย อินต๊ะ นักพัฒนาชุมชนชำนาญการ

**1. หลักการและเหตุผล**

United Nations World Population Ageing พบว่าประเทศไทยกำลังอยู่ในช่วงการเปลี่ยนผ่านเข้าสู่ “สังคมผู้สูงอายุ” โดยสมบูรณ์ (Aged Society) ซึ่งสหประชาชาติระบุว่า ประเทศใดมีประชากรอายุ 60 ปีขึ้นไป ในสัดส่วนเกินร้อยละ 10 ของประชากรทั้งประเทศ ถือว่าประเทศนั้นก้าวเข้าสู่สังคมผู้สูงอายุ และจะเป็น “สังคมผู้สูงอายุเต็มรูปแบบ” เมื่อสัดส่วนประชากรที่มีอายุ 60 ปีขึ้นไปเพิ่มขึ้นถึงร้อยละ 20 โดยตัวเลขของประเทศไทย คาดการณ์ว่าในปี พ.ศ. 2564 ประเทศไทยจะเข้าสู่สังคมประชากรสูงวัยแบบสมบูรณ์ โดยมีผู้ที่อายุมากกว่า 60 ปี เกิน 20% ของจำนวนประชากรทั้งหมด สถานการณ์นี้ท้าทายต่อการบริหารงานของงเทศบาลตำบลแม่เงินเป็นอย่างยิ่ง

ปัจจุบัน เทศบาลตำบลแม่เงิน มีประชากรผู้ที่มีอายุ 60 ปี ขึ้นไป จำนวน 1,551 คน (ข้อมูล ณ วันที่ เดือนกันยายน 2563) คิดเป็นร้อยละ 17.97 ของจำนวนประชากรทั้งหมด 8,629 คน (ข้อมูล ณ วันที่ 1 มกราคม 2563) จะเห็นได้ว่าตำบลแม่เงิน กำลังก้าวเข้าสู่ “สังคมผู้สูงอายุเต็มรูปแบบ” สถานการณ์ดังกล่าวทำให้ปัจจัยการผลิตทางด้านแรงงานลดลง กระทบต่อเศรษฐกิจโดยรวม อีกทั้งยังเกิดปัญหาสังคมตามมา เช่น ผู้สูงอายุถูกทอดทิ้ง สภาพจิตใจย่ำแย่ และร่างกายเสื่อมโทรม เป็นต้น องค์กรเทศบาลซึ่งมีหน้าที่บำบัดทุกข์ บำรุงสุขให้แก่ประชาชน ต้องเร่งแก้ไขปัญหาเหล่านี้ให้ทันเวลา เพื่อให้ประชาชนได้มีชีวิตความเป็นอยู่ที่ดี เกิดความมั่นคง มั่งคั่งและยั่งยืนแก่ประเทศชาติโดยส่วนรวมต่อไป

โรงเรียนผู้สูงอายุ เป็นรูปแบบหนึ่งในการส่งเสริมการเรียนรู้ตลอดชีวิต การจัดการศึกษา การพัฒนาทักษะเพื่อพัฒนาคุณภาพชีวิตผู้สูงอายุ และกิจกรรมของโรงเรียนผู้สูงอายุจะเป็นเรื่องที่ผู้สูงอายุสนใจและมีความสำคัญต่อการดำเนินชีวิต ช่วยเพิ่มพูนความรู้ ทักษะชีวิตที่จำเป็น โดยวิทยากรจิตอาสาหรือจากหน่วยงานที่เกี่ยวข้องขณะเดียวกันก็เป็นพื้นที่ที่ผู้สูงอายุจะได้แสดงศักยภาพ โดยการถ่ายทอดภูมิความรู้ประสบการณ์ ที่สั่งสมแก่บุคคลอื่น เพื่อสืบสานภูมิปัญญาให้คงคุณค่าคู่กับชุมชน เทศบาลตำบลแม่เงินได้เริ่มดำเนินการโครงการโรงเรียนผู้สูงอายุ ตั้งแต่ปีงบประมาณ พ.ศ. 2562 ปัจจุบันมีสมาชิกมากกว่า 1,000 คน และมีแนวโน้มเพิ่มขึ้นอย่างต่อเนื่อง เป็นโครงการที่มีลักษณะเป็นไปตามหลักเกณฑ์การบริหารจัดการที่ดี และมีความยั่งยืนต่อเนื่อง มุ่งเน้นแก้ไขปัญหาและความต้องการของประชาชน เกิดการมีส่วนร่วมและร่วมมือกันของประชาชน

/ดังนั้น...

-2-

ดังนั้น กองการศึกษา เทศบาลตำบลแม่เงิน จึงจัดทำโครงการโรงเรียนผู้สูงอายุตำบลแม่เงิน ซึ่งสอดคล้องกับยุทธศาสตร์จังหวัดเชียงราย ยุทธศาสตร์ที่ 4 การพัฒนาทรัพยากรมนุษย์และคุณภาพชีวิต เพื่อให้ประชาชนอยู่เย็นเป็นสุข ทั้งนี้ ได้อาศัยอำนาจตามพระราชบัญญัติเทศบาล พ.ศ. 2496 และแก้ไขเพิ่มเติมถึงฉบับที่ 14 พ.ศ. 2562 มาตรา 50 ภายใต้บังคับแห่งกฎหมาย เทศบาลตำบลมีหน้าที่ต้องทำในเขตเทศบาล (6) ให้ราษฎรได้รับการศึกษาอบรม และ (7) ส่งเสริมการพัฒนาสตรี เด็ก เยาวชน ผู้สูงอายุ และผู้พิการ มาตรา 51 ภายใต้บังคับแห่งกฎหมาย เทศบาลตำบลอาจจัดทำกิจการใด ๆ ในเขตเทศบาล (5) บำรุงและส่งเสริมการทำมาหากินของราษฎร และได้ยึดแนวทางปรัชญาเศรษฐกิจพอเพียง มาใช้ให้คนในชุมชนได้ปฏิบัติตาม และให้บังเกิดได้ในชีวิตประจำวันของทุก ๆ คนด้วยการรู้จักการใช้ทรัพยากรภายในชุมชนได้อย่างคุ้มค่า รู้จักการรู้รักสามัคคีภายในชุมชนด้วยการรวมกลุ่มเพื่อสร้างอาชีพ สร้างรายได้ ต่อไป

**2.วัตถุประสงค์**

2.1 เพื่อส่งเสริมการพัฒนาคุณภาพชีวิตและการจัดการเรียนรู้ตลอดชีวิตของผู้สูงอายุ

2.2 เพื่อส่งเสริมการพัฒนาตนเอง การดูแล คุ้มครอง และพิทักษ์สิทธิผู้สูงอายุ

2.3 เพื่อเสริมสร้างสุขภาพที่ดีของผู้สูงอายุทั้งด้านร่างกายและจิตใจ

2.4 เพื่อส่งเสริมให้ผู้สูงอายุสร้างสรรค์ประโยชน์แก่ชุมชนและสังคม

2.5 เพื่อเสริมสร้างศักยภาพ คุณค่าภูมิปัญญาผู้สูงอายุให้เป็นที่ประจักษ์และยอมรับ

2.6 เพื่อส่งเสริมภูมิปัญญาและวัฒนธรรมท้องถิ่นให้ดำรงสืบทอดต่อไป

**3. กิจกรรม/งาน/เป้าหมาย**

จัดกิจกรรมโรงเรียนผู้สูงอายุตำบลแม่เงิน โดยมีกิจกรรมตามหลักสูตรต่าง ๆ อาทิตย์ละ 1 วัน โดยมีกลุ่มเป้าหมายเป็นผู้สูงอายุ จำนวน 120 คน

**4. วิธีดำเนินการ**

4.๑ ประชุมเพื่อจัดทำโครงการ/จัดหากลุ่มเป้าหมาย

4.๒ เสนอโครงการเพื่อขอรับการอนุมัติ

4.3 จัดเตรียมวัสดุอุปกรณ์ ติดต่อประสานงานวิทยากร จัดเตรียมสถานที่ในการฝึกอบรม

4.๔ ดำเนินการตามตารางกิจกรรมโครงการ

4.๕ สรุปและประเมินผลโครงการ พร้อมรายงานผลการดำเนินงาน

**5. ระยะเวลาดำเนินการ**

เดือน ตุลาคม 2563 ถึง เดือน กันยายน 2564

**6. งบประมาณ**

ตามเทศบัญญัติงบประมาณรายจ่ายประจำปีงบประมาณ พ.ศ. 2564 แผนงานสร้างความเข้มแข็งของชุมชน งานส่งเสริมและสนับสนุนความเข้มแข็งชุมชน งบดำเนินงาน ค่าใช้สอย รายจ่ายเกี่ยวเนื่องกับการปฏิบัติราชการที่ไม่เข้าลักษณะรายจ่ายหมวดอื่น ๆ โครงการโรงเรียนผู้สูงอายุตำบลแม่เงิน ตั้งไว้ 80,000 บาท หน้า 90

/7. รายละเอียด....

-3-

**7. รายละเอียดค่าใช้จ่ายโดยประมาณ**

ตามรายละเอียดแนบท้าย

**8. ผลที่คาดว่าจะได้รับ**

8.1 เกิดการส่งเสริมการพัฒนาคุณภาพชีวิตและการจัดการเรียนรู้ตลอดชีวิตของผู้สูงอายุ

8.2 เกิดการส่งเสริมการพัฒนาตนเอง การดูแล คุ้มครอง และพิทักษ์สิทธิผู้สูงอายุ

8.3 เกิดการส่งเสริมสร้างสุขภาพที่ดีของผู้สูงอายุทั้งด้านร่างกายและจิตใจ

8.4 เกิดการส่งเสริมให้ผู้สูงอายุสร้างสรรค์ประโยชน์แก่ชุมชนและสังคม

8.5 เกิดการเสริมสร้างศักยภาพ คุณค่าภูมิปัญญาผู้สูงอายุให้เป็นที่ประจักษ์และยอมรับ

8.6 เกิดการส่งเสริมภูมิปัญญาและวัฒนธรรมท้องถิ่นให้ดำรงสืบทอดต่อไป

**9. การติดตามประเมินผล**

9.1 การประเมินความพึงพอใจของผู้เข้าร่วมโครงการฯโดยใช้แบบสอบถาม

9.2 การประเมินความรู้ความเข้าใจของผู้เข้าร่วมโครงการฯโดยใช้แบบทดสอบก่อน-หลัง

**10. ผู้รับผิดชอบโครงการ**

กองการศึกษา เทศบาลตำบลแม่เงิน

(ลงชื่อ) สิบเอก ผู้เขียนโครงการ/เสนอโครงการ (ศุภกฤต ฟูแสง) นักวิชาการศึกษาชำนาญการ

(ลงชื่อ) ผู้เห็นชอบโครงการ (นายปรัชญา แสงระชัฎ) ปลัดเทศบาลตำบลแม่เงิน

**อนุมัติโครงการ**

(ลงชื่อ)

(นายดำรงค์ จันแปงเงิน)

นายกเทศบาลตำบลแม่เงิน